শিলচৰ লোকসভা সমষ্টিৰ ভোটগ্ৰহণলৈ মাত্ৰ কেইটামান দিন থকা অৱস্থাত শুকুৰবাৰে বিজেপিত যোগদান কৰিছে কাছাৰ জিলা কংগ্ৰেছৰ প্রশাসনিক সাধাৰণ সম্পাদক ছিৰাজুল আলম লস্কৰে।
বিজেপিৰ ইটাখোলাস্তিত কাৰ্য্যালয়ত কংগ্ৰেছ নেতাজনক গেৰুৱা শিবিৰলৈ আদৰে দলটোৰ ৰাজ্যিক সভাপতি ৰঞ্জিত দাসে।
কংগ্ৰেছৰ পৰা সংখ্যালঘুৰ কোনো কাম নোহোৱা বুলি অভিযোগ তুলি ছিৰাউলে কয় যে তেওঁ মোদীৰদ্বাৰা অনুপ্ৰাণিত হৈ গেৰুৱা দলটোত যোগদান কৰিছে।
তাৎপৰ্য্যপূৰ্ণভাৱে "ছিৰাজুল আলম লস্কৰ"ৰ নামত থকা ফে'চবুক একাউণ্টটোৰ পৰা যোৱা ৬ এপ্ৰিললৈকে কংগ্ৰেছ, ৰাহুল গান্ধী আৰু শিলচৰৰ কংগ্ৰেছ প্ৰাৰ্থী সুস্মিতা দেবৰ সমৰ্থনত বিভিন্ন প'স্ত কৰা হৈছিল।
ছিৰাজুল আলম লস্কৰৰ "নাম"ত থকা ফে'চবুক একাউণ্টৰ অন্তিমটো প'স্ত, যোৱা ৬ এপ্ৰিলৰ। স্ক্ৰীন গ্ৰেব।
নিৰ্বাচনলৈ মাজত মাত্ৰ ১০দিন থকা অৱস্থাত কংগ্ৰেছ নেতাজনৰ বিজেপি গমনে সুস্মিতা দেবৰ ক্ষতি কৰিব বুলি গেৰুৱা শিবিৰে দাবী কৰিছে যদিও ইয়াক শুভ সংবাদ বুলিহে মন্তব্য কৰিছে কংগ্ৰেছে।
ছিৰাজুলৰ বিজেপিত যোগদান অনুষ্ঠানত সভাপতি দাসৰ লগতে বিজেপিৰ জিলা সভাপতি কৌশিক ৰয় আৰু সোনাই সমষ্টিৰ বিধায়ক আমিনুল হক লস্কৰ আদি নেতাও উপস্থিত আছিল।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
